**Környezeti közérdekű bejelentés és panasz**

Tisztelt ……………..………………. !

*(Tipp: a helyi környezetvédelmi hatóság a* ***jegyző****, hozzá mindenképp érdemes bejelentést tenni a környezeti problémáról. Ha a bejelentés valamilyen építkezéssel, beruházással kapcsolatos, akkor a területi* ***kormányhivatal*** *lehet illetékes, ha kifejezetten vízzel kapcsolatos problémáról**van szó, akkor pedig a területi* ***katasztrófavédelmi igazgatóság.****)*

Alulírott …………………………………, a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (a továbbiakban: Panasztörvény) 1. § (3) és 2. § (1) bekezdései alapján közérdekű bejelentést teszek és a környezet védelmének általános szabályairól szóló 1995. évi LIII. törvény (a továbbiakban: Kvt.) 97. § (2) bekezdése alapján sürgős intézkedés megtételét kérem a t. Hatóságtól a …………………………………………… ügyben **megvalósult / közvetlenül fenyegető környezetveszélyeztetés / környezetszennyezés / környezetkárosítás elhárítása érdekében.**

A Kvt. 97. § (2) bekezdése szerint *mindenkinek joga, hogy környezetveszélyeztetés, környezetkárosítás vagy környezetszennyezés esetén a környezethasználó és a hatóságok figyelmét erre felhívja*. Továbbá *az erre vonatkozóan írásban tett felhívásra a hatáskörrel rendelkező szerv intézkedésének megtétele mellett a törvényben előírt határidőn belül érdemi választ köteles adni.*

Bejelentem, hogy ………..[a probléma röviden összefoglalva: pontosan mi történik (vagy minek a veszélye fenyeget), pontosan hol, hogyan érinti a helyi környezetet és a helyieket],……………………………………………………………………………………………………………………………………………………………………………………………………………………

Javaslom, hogy ………..[bármit lehet kérni, pl. végezzenek mintavételt vízszennyezés veszélye esetén, állítsák le az építkezést környezetveszélyeztető beruházás esetén, módosítsanak valamilyen jogszabályt, alkossanak helyi rendeletet stb.],…………………………………………………………………………………………………………………………………………………………………………………………………………………………

*Ha téged vagy tulajdonodat személyesen is érint az ügy, töltsd ki ezt a részt is:*

**A közérdekű bejelentés szerinti tényállás miatt** a Panasztörvény 1. § (2) és 2. § (1) bekezdései alapján panaszt is teszek, ugyanis a **megvalósult / közvetlenül fenyegető környezetveszélyeztetés / környezetszennyezés / környezetkárosítás** egyéni jog-és érdeksérelmet is okoz számomra.

Egyéni jog- és érdeksérelmem abban áll, hogy ………..[a probléma személyes kihatásainak összefoglalása: például az érintett terület veszélyeztetése kihat az ingatlanodra, mert szomszédos azzal, vagy hatásai kiterjednek egészen az ingatlanodig; illetve egészségkárosító hatás is felmerülhet, pl: *A megvalósult / közvetlenül fenyegető környezetveszélyeztetés / környezetszennyezés / környezetkárosítás káros hatással van az egészségemre, különösen, mert ……………………………………………………...…………….., így közvetlen okozója az Alaptörvény XX. cikk (1) bekezdése szerinti egészséghez való alapvető jogom sérelmének, illetve az Alaptörvény XXI. cikk (1) bekezdése szerinti egészséges környezethez való alapvető jogom sérelmének.*]…………………………………………………………………………………………………………………………………………………………………………………………………………………

Javaslom, hogy ………..[bármit lehet kérni panasz esetén is, itt különösen az egyéni jog- és érdeksérelem orvoslására alkalmas eszközöket: például az ingatlan védelmére vonatkozó intézkedést, egészségvédelmi intézkedést pl. vizsgálják meg az egészségügyi hatásokat és biztosítsák az egészséghez szükséges feltételeket],…………………………………………………………………………………………………………………………………………………………………………………………………………………

Kérem, hogy amennyiben a bejelentés és a panasz tárgyában más hatóság illetékes, úgy a Panasztörvény 2. § (2) bekezdése szerint azt tegyék át az eljárásra jogosult szervhez és arról tájékoztassanak.

Kérem közérdekű bejelentésem és panaszom haladéktalan elintézését, legkésőbb a Panasztörvény 3. § (1) bekezdése által meghatározott harminc napon belül. A bejelentésre adott indokolt, érdemi választ az alábbi elérhetőségen várom:

XXXXXXXXXXXXXXXXXXXX

Kelt: Szeged, 2023. március 27.

………………………………………………….

bejelentő

Csatolmányok:

*(Tipp: érdemes a közérdekű bejelentéshez és a panaszhoz csatolni bármilyen iratot, fényképet, hangfelvételt vagy videót, ami alátámasztja a környezetveszélyeztetés veszélyét / megtörténtét.)*